Φουσιδικό οξύ

Το φουσιδικό οξύ είναι αντιβιοτικό που χρησιμοποιείται για τη θεραπεία σταφυλοκοκκικών λοιμώξεων του δέρματος καθώς και δερματικών αποστημάτων. Λόγω του παγκοσμίου προβλήματος της αυξανόμενης αντίστασης στα αντιβιοτικά υπάρχει ανανεωμένο ενδιαφέρον στη χρήση του. Κυκλοφορεί με την εμπορική ονομασία Fucidin.

 Το φουσιδικό οξύ δρα ως αναστολέας της βακτηριακής πρωτεοσύνθεσης αποτρέποντας την σύνδεση του παράγοντα επιμήκυνσης G στο ριβόσωμα. Το φουσιδικό οξύ δρα κυρίως εναντίων Gram θετικών βακτηρίων, όπως ο σταφυλόκοκκος και ο στρεπτόκοκκος. Το φουσιδικό οξύ αναστέλλει την μετάφραση στα βακτήρια και δεν τα σκοτώνει, οπότε και ονομάζεται βακτηριοστατικό. Το φουσιδικό οξύ απομονώθηκε από μύκητες του είδους Fusidium coccineum και αναπτύχθηκε σε φάρμακο από την Leo Pharma στη Δανία, και δόθηκε στην κυκλοφορία τη δεκαετία του 1960. Έχει απομονωθεί επίσης από τους μύκητες Mucor ramannianus και Isaria kogana. Το φάρμακο κυκλοφορεί ως το νατριούχο άλας του, φουσιδικό νάτριο. Η γενική του χρήση είναι η τοπική θεραπεία της επιμολυσμένης ατοπικής δερματίτιδας, περισσότερο γνωστής ως έκζεμα, ασθένεια του δέρματος συνοδευόμενη από φλεγμονή,ερυθρότητα, εξίδρωση ή εφελκίδα και κνησμό, συχνά αλλεργικής προέλευσης. Κρέμα Αλοιφή Εμποτισμένος επίδεσμος Η κρέμα περιέχεται σε σωληνάριο αλουμινίου των 15 g. Η αλοιφή περιέχεται επίσης σε σωληνάριο αλουμινίου των 15 g. Ο εμποτισμένος επίδεσμος, φέρει προστατευτικό χαρτί από τις δύο πλευρές και βρίσκεται μέσα σε φάκελο από αλουμινόχαρτο ερμητικά κλειστό. Περιέχονται δέκα φάκελοι σε ένα κουτί από χονδρό χαρτόνι. Η συσκευασία αποτελείται από παχύ χαρτόνι σε σχήμα ορθογώνιου παραλληλεπιπέδου. Φέρει μια κόκκινη λωρίδα και το χαρακτηριστικό σχέδιο του λιονταριού, της κατασκευαστικής εταιρείας. Κρέμα:περιέχει τη δραστική ουσία fucidic acid. Ανά 1 γραμμάριο Fucidin κρέμας, περιέχονται 20mg Fucidic acid. Αλοιφή:περιέχει τη δραστική ουσία sodium fusidate. Ανά 1 γραμμάριο Fucidin αλοιφής περιέχονται 20mg sodium fusidate. Εμποτισμένος επίδεσμος:περιέχει τη δραστική ουσία sodium fusidate. Κάθε εμποτισμένος επίδεσμος (100cm2) περιέχει 30 mg sodium fusidate. Η ειδική χρήση της κρέμας αυτής διαφοροποιείται ανάλογα με ιδιαίτερες ομάδες ατόμων. Παραδείγματα: Οδήγηση και χειρισμός μηχανών Οι τοπικές μορφές Fucidin δεν επιφέρουν καμία ή ένα ελάχιστο ποσοστό επίδρασης στην ικανότητα οδήγησης και χειρισμού μηχανών. Κύηση Η χρήση της κρέμας Fucidin δεν ενδέχεται να επιφέρει επιδράσεις κατά τη διάρκεια της εγκυμοσύνης/κύησης, εφόσον δεν χρησιμοποιείται σε μεγάλες ποσότητες ( όχι άνω των 100 g την εβδομάδα) ή για παρατεταμένη χρονική περίοδο κατά τη διάρκεια της κύησης. Γενικά η συστηματική έκθεση της κρέμας σε τοπικές μορφές πρέπει να είναι ελάχιστη έως και μηδενική λόγω του περιεχομένου της σε κορτικοειδές. Γαλουχία Η χρήση της κρέμας Fucidin δεν ενδέχεται να επιφέρει επιδράσεις κατά τη διάρκεια του θηλασμού, τόσο στο νεογνό/βρέφος όσο και στη θηλάζουσα γυναίκα, δεδομένου ότι η χρήση της είναι αμελητέα (δηλαδή ελάχιστη). Ασφαλώς η κρέμα δεν πρέπει να εφαρμόζεται στο στήθος κατά τη διάρκεια του θηλασμού. Παιδιά Το Fucidin εφαρμόζεται σε παιδιά (και σε βρέφη) όταν υπάρξει κάποια τοπική λοίμωξη ή έκζεμα. Χρησιμοποιείται ως τοπικό αντιβιοτικό (παρόμοια με τα: Altargo, Bactroban, Mupirocin/Target κ.α.) ή και σε συνδυασμό με κορτιζόνη (όπως π.χ. Fucidin H, Fucicort, Fucicort lipid κ.α.). Ακόμα, μπορεί να χορηγηθεί ως αντιβιοτικό από το στόμα (ομοίως με τα: Moxacef, Amoxil, Augmentin κ.α.). Ηλικιωμένοι Ισχύει ότι και για τους ενήλικες. Όπως και στα υπόλοιπα φάρμακα, έτσι και από το Fucidin υπάρχει η πιθανότητα να προκύψουν ανεπιθύμητες ενέργειες / παρενέργειες, όπως: αλλεργική αντίδραση η οποία μπορεί να προκαλέσει εξάνθημα και ήπιο κνησμό και ερυθρότητα λέπτυνση του δέρματος (ατροφία του δέρματος) διάταση μικρών δερματικών αγγείων κυρίως κατά τη διάρκεια παρατεινόμενης θεραπείας με τοπική εφαρμογή μπορεί να δημιουργηθούν ραβδώσεις (δηλαδή γραμμοειδείς ρωγμές) στο δέρμαΣπανιότερα: φλεγμονή της ρίζας της τρίχας υπέρμετρη ανάπτυξη των τριχών (υπερτρίχωση) φλεγμονή ή ερεθισμός γύρω από το στόμα δερματίτιδα εξάνθημα ερύθημα πόνος και ερεθισμός στο σημείο εφαρμογής υπερευαισθησία επιπεφυκίτιδα αγγειοοίδημα κνίδωση φλύκταινα Όσον αφορά τους ενήλικες και τους ηλικιωμένους, η κρέμα όπως και η αλοιφή, εφαρμόζεται στην περιοχή που πάσχει 2-3 φορές την ημέρα για περίοδο όχι μεγαλύτερη των 7 ημερών.Για τα παιδιά και βρέφη, αλείφεται στην μολυσμένη περιοχή 2 φορές την ημέρα, για 5 ημέρες.Για επιβεβαιωμένη και περισσότερο σίγουρη δοσολογία, καλό είναι να συμβουλευτεί κανείς τον γιατρό του. Εάν επαλειφθεί στο δέρμα μεγαλύτερη δόση Fucidin από την κανονική, είναι απίθανο να συμβεί υπερδοσολογία. Περιέχει δραστικές ουσίες όπως φουσιδικό οξύ και οξική υδροκορτιζόνη. Συγκεκριμένα κάθε γραμμάριο κρέμας Fucidin περιέχει 20 mg φουσιδικού οξέος και 10 mg οξικής υδροκορτιζόνης. Ακόμα, περιέχονται: βουτυλοϋδροξυανισόλη (Ε320), κητυλική αλκοόλη, γλυκερόλη (85 τοις εκατό), παραφίνη υγρή, σορβικό κάλιο (Ε202), πολυσορβικό 60, παραφίνη λευκή μαλακή, all-rac-α-τοκοφερόλη και ύδωρ κεκαθαρμένο. Το Fucidin αποτελεί ένα από τα πιο βασικά προϊόντα που χρησιμοποιείται στα ζώα/κατοικίδια, αλλά μόνο για εξωτερική χρήση και όχι σε εσωτερικά τραύματα ή ασθένειες. Χρησιμεύει στην επούλωση εξωτερικών τραυματισμών, τα οποία μπορεί να προέρχονται από γρατζουνιές, χτυπήματα έως και δαγκώματα. Βοηθά στο να κλείσει μία πληγή αλλά και να αποτραπεί η μόλυνσή της. H εταιρεία LEO Pharmaceutical Hellas S.A. ιδρύθηκε το 1958 και είναι θυγατρική εταιρεία της LEO Pharma A/S. Έχει έδρα το Ballerup της Δανίας και δραστηριοποιείται σε 61 χώρες. Η εταιρεία δίνει έμφαση στη θεραπεία ασθενών με τις ακόλουθες παθήσεις: θρόμβωση, ψωρίαση, ακτινική κεράτωση και μη μελανωματικός δερματικός καρκίνος, έκζεμα και λοιμώξεις του δέρματος. LEO Laboratories Ltd. - Ireland ( για κρέμα και αλοιφή) και LEO Pharmaceutical Products Ltd., - Denmark ( για εμποτισμένο επίδεσμο).